שמואל ביאלובלוצקי

הרב פרופ' שמואל שרגא-פייבל בּיָאלוֹבּלוֹצקי (Samuel Bialoblocki; כ"ד באייר ה'תרמ"ח, 5 במאי 1888 – כ"ט בטבת ה'תש"ך, 29 בינואר 1960) היה מייסד המחלקה לתלמוד באוניברסיטת בר-אילן, יו"ר הסנאט של האוניברסיטה וחוקר יהדות ליטא.

ביוגרפיה
נולד לרב אריה לייב ביאלובלוצקי בפילווישקי שבפלך סובאלק של האימפריה הרוסית (ליטא). למד בישיבת פוניבז' ונודע שם כעילוי. המשיך את לימודיו באוניברסיטת גיסן שבגרמניה. עבודת הדוקטור שלו במשפטים עסקה בהלכות אישות באסלאם וביהדות.

ב־1939 עלה לארץ ישראל. היה חבר ועד הלשון העברית מאז שנת ה'תש"ו (1946). בשנת 1956 ייסד את המחלקה לתלמוד באוניברסיטת בר-אילן ועמד בראשה עד לפטירתו. מחקריו עסקו בתולדות ההלכה והספרות של ימי הביניים. הוא כתב מונוגרפיה על מרכזי התורה בליטא שפורסמה בקובץ "יהדות ליטא", וערך ילקוט פירושים למסכת ברכות עם הערות על נוסחאות הראשונים ושיטותיהם. חיבר ערכים מקיפים באנציקלופדיה אשכול ובהם הערך "אישות".

נודע כידען ולמדן מובהק. סייע לש"י עגנון בליקוט המקורות לאנתולוגיה 'ימים נוראים' וסייע לו גם בהשוואת נוסחים, הגהות ותיקונים. 

כיהן כשופט בוועדות פרס ישראל, פרס ביאליק ופרס הרב קוק. 

נפטר בכ"ט בטבת ה'תש"ך, (1960), ונטמן בבית הקברות קריית שאול.

מפרסומיו
"יחס היהדות לגרים ולגיור" (בתוך ספר בר־אילן ב, 1964), 
 אם למסורת – מחקרים ומאמרים (1971)
 "בעלי תשובה בסיפורי עגנון", בספר: ברוך קורצווייל (עורך), יובל שי - מאמרים לכבוד שמואל יוסף עגנון בהגיעו לשיבה, הוצאת אוניברסיטת בר-אילן, תשי"ח

קישורים חיצוניים
 
 'ביאלובלוצקי, שמואל־שרגא', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 118-119 (, תמונה 1316-1317).
 
 
 
 
 , 
 
 
 שמואל שרגא־פייבל ביאלובלוצקי, באתר האקדמיה ללשון העברית

הערות שוליים

סגל אוניברסיטת בר-אילן: תלמוד ותורה שבעל-פה
בוגרי אוניברסיטאות ומכללות בגרמניה
חברי המועצה להשכלה גבוהה
אנשי העלייה החמישית
אישים הקבורים בבית הקברות קריית שאול
בוגרי ישיבת פוניבז' (ליטא)
ישראלים שנולדו ב-1888
ישראלים שנפטרו ב-1960